Catarroja programa un mes de març dedicat a les Jornades de la Dona
25 febr. 2021

L’Ajuntament de Catarroja ha presentat un complet programa d’actes organitzats amb motiu del Dia de la Dona. Les Jornades de la Dona organitzades per la regidoria de Transversalitat i Igualtat de Gènere presenten fins a dotze esdeveniments comptant amb una agenda que ocuparà vàries setmanes fins al 31 de març. Els actes, que presentaran una modalitat híbrida, realitzant-se majoritàriament de forma online, començaren este dimecres 24 de febrer amb la celebració de l’Escola Municipal de Feminisme a càrrec de Ana Company amb el tema “Escletxa salarial”.

“Per a aquesta edició m'agradaria destacar l'ampli ventall d'activitats en una programació molt intensa i transversal, on hem implicat a totes les edats”, destaca Beatriz Sierra, regidora d'Igualtat. “És una demostració més que la Igualtat és cosa de totes i tots i que ens hem d'implicar des de tots els àmbits de la societat”, explica.

El 8 de març día clau d’aquestes jornades, començarà amb la lectura del Manifest a la porta de l’Ajuntament a les 12 hores. Per la vesprada a partir de les 17:00 els actes continuaran amb la presentació del mural “Capacitats” d’Alejandra de la Torre a la Avinguda Diputació. Tot seguit, a les 17,30 hores tindrà lloc la presentació de l’exposició de la il·lustradora valenciana Ame Soler “Cosos d’Estiu”. Finalment, tancarem el 8 de març amb la Taula redona “Dones que il·lustren dones” que tindrà lloc al Museu Antònia Mir.

Els dies previs a aquest 8 de Març, també presenten actes per a tots els públics. Per al 3 de març, està programada la xarrada a càrrec de la Regidoria de Persones Majors “Dones que il·lustren” impartida de forma online a les 17 hores. El públic més jove, també comptara amb el acte “TikTok de Guerrilla 8M” els dies 4 i 5 de Març, a càrrec de la Regidoria de Joventut, que també serà desenvolupada de forma online.

La música també tindrà presencia en aquestes jornades el dia 9 de març amb l’acte “Música i collage combatiu”. Les activitats de les Jornades, continuen el dia 11, ja que es podrà seguir de forma telemàtica l’activitat “Dones climatèriques” a les 17 hores.

D’altra banda, enguany se ha volgut oferir, donades les circumstàncies actuals un especial caliu a la presentació de Dones Catarrogines 2021 que enguany tindrà lloc el 29 de març i prompte es podrán desvetlar noves sorpreses. Per últim, els actes finalitzen el dia 31 de Març amb l’Escola Municipal de Feminisme a càrrec de Clara Deguines. Per a poder seguir aquestes Jornades, les persones interessades poden inscriure’s al correu a igualtat@catarroja.es